CELEX: 62013CN0192
Language: bg
Date: 2013-04-15 00:00:00
Title: Дело C-192/13 P: Жалба, подадена на 15 април 2013 г. от Кралство Испания срещу решението, постановено от Общия съд (осми състав) на 31 януари 2013 г. по дело T-235/11, Испания/Комисия

22.6.2013   
            
            
               BG
            
            
               Официален вестник на Европейския съюз
            
            
               C 178/5
            
         Жалба, подадена на 15 април 2013 г. от Кралство Испания срещу решението, постановено от Общия съд (осми състав) на 31 януари 2013 г. по дело T-235/11, Испания/Комисия
   (Дело C-192/13 P)
   2013/C 178/09
   Език на производството: испански
   
      Страни
   
   
      Жалбоподател: Кралство Испания (представител: A. Rubio González)
   
      Друга страна в производството: Европейска комисия
   
      Искания на жалбоподателя
   
   
               —
            
            
               да се уважи жалбата и да се отмени Решението на Общия съд от 31 януари 2013 г. по дело Испания/Комисия (T-235/11);
            
         
               —
            
            
               да се отмени отмяна на Решение на Комисията C(2011) 1023 окончателен от 18 февруари 2011 г., с което се намалява помощта от Кохезионния фонд по фазите на проекти, озаглавени „Доставка и инсталация на железопътно оборудване по високоскоростната линия Мадрид-Сарагоса-Барселона-френска граница. Отсечка Madrid-Lleida“ (CCI 1999.ES.16.C.PT.001); „Високоскоростната железопътна линия Мадрид-Барселона. Отсечка Lleida-Martorell (платформа, първа фаза)“ (CCI 2000.ES.16.C.PT.001), „Високоскоростната линия Мадрид-Барселона. Отсечка Lleida-Martorel (платформа, 1-ва фаза)“ (CCI 2000.ES.16.C.PT. 001); „Високоскоростната линия Мадрид-Сарагоса-Барселона-френска граница. Железопътен достъп до Сарагоса“ (CCI 2000.ES.16.C.PT.003) „Високоскоростната линия Мадрид-Сарагоса-Барселона-френска граница. Отсечка Lleida-Martorell. Подотсечка X-A (Olérdola — Avinyonet del Penedés)“ l. Подотсечка X-A (Olérdola Avinyonet del Penedés) (CCI 2001.ES.16.C.PT.007) и „Нов железопътен достъп до високоскоростната линия в Леванте. Подотсечка La Gineta-Albacete (платформа)“ (CCI 2004.ES.16.C.PT.014);
            
         
               —
            
            
               да се осъди ответникът да заплати съдебните разноски.
            
         
      Основания и основни доводи
   
   
      
         Грешка в прилагането на правото по отношение на действието на срока, предвиден в член З, алинея 2 от приложение II към Регламент (ЕО) № 1164/94
      
       (1)
      
         на Съвета от 16 май 1994 г. за създаване на Кохезионен фонд
      . С изтичането на посочения срок Комисията вече няма възможност да приема каквито и да било мерки за финансова корекция и следователно е задължена да извърши плащането, а приложената корекция е незаконосъобразна.
   
      
         Грешка при прилагането на правото по отношение на понятието„възлагане“ по смисъла на Директива 93/38/ЕИО
      
       (2)
      
         на Съвета от 14 юни 1993 г. относно координирането на процедурите за възлагане на обществени поръчки във водоснабдяването, енергетиката, транспорта и телекомуникационния сектор
      . Член 20, параграф 2, букви д) и е), от Директива 93/38 няма общо приложение по отношение на всички изменения на договорите за обществени поръчки, възложени в хода на тяхното изпълнение, а само по отношение на съществените изменения. Съществено изменение, съставляващо ново възлагане е налице само когато са изпълнени условията съгласно решението на дело Pressetext Nachrichtenagentur (3).
   
      (1)  ОВ L 130, стр. 1.
   
      (2)  ОВ L 199, стр. 84.
   
      (3)  Решение от 19 юни 2008 г. по дело pressetext Nachrichtenagentur (C-454/06, Сборник, стр. I-4401).